പഴയപോലെ ജുമുഅ നമസ്കാരം ദോഹ: കോവിഡ് നിയന്ത്രണങ്ങളില് ഇളവു നല്കി, പള്ളികളില് സാമൂഹിക അകലം ഒഴിവാക്കിയ ശേഷമുള്ള ആദ്യ ജുമുഅ ദിനമായിരുന്നു ഇന്നലെ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പുതിയ ഇളവുകള് ഉപയോഗപ്പെടുത്തി വിശ്വാസികള് പള്ളികളില് ഒത്തുചേര്ന്ന ദിനം.മതകാര്യ മന്ത്രാലയം നല്കിയ നിര്ദേശ പ്രകാരം ജുമുഅ ഖുതുബ ശ്രവിക്കുേമ്ബാള് ഒരു മീറ്റര് സാമൂഹിക അകലം പാലിച്ചും, ശേഷം നമസ്കാരത്തിനായി അടുത്തടുത്തായി അണി ചേര്ന്നുമായിരുന്നു വിശ്വാസികള് ഇളവുകള് ആസ്വദിച്ചത്. ഒന്നര വര്ഷത്തിനു ശേഷം ജുമുഅ നമസ്കാരത്തിന് അടുത്തടുത്തായി അണിനിരന്നുവെന്ന ആശ്വാസവുമുണ്ട്. രാജ്യത്ത് കോവിഡ് റിപ്പോര്ട്ട് ചെയ്ത് തുടങ്ങിയതിനു പിന്നാലെയാണ് പള്ളികളില് നിയന്ത്രണങ്ങള് ഏര്പ്പെടുത്തിയത്. ഒന്നും ഒന്നരയും മീറ്റര് അകലം പാലിച്ചായിരുന്നു നമസ്കാരവും പള്ളിയിലെ പങ്കാളിത്തവുമെല്ലാം. ഒക്ടോബര് മൂന്നിന് പ്രാബല്യത്തില് വന്ന കോവിഡ് നാലാം ഘട്ട ലഘൂകരണപ്രകാരമാണ് പള്ളികളിലും ഇളവുകള് നല്കിത്തുടങ്ങിയത്. ഞായറാഴ്ച മുതല് അഞ്ചുനേര നമസ്കാരങ്ങളിലെ അകലം ഒഴിവാക്കി. അതിനു ശേഷം ആദ്യമായെത്തിയ ജുമഅ നമസ്കാരത്തിലും മാറ്റം വിശ്വാസികള് ഉപയോഗപ്പെടുത്തി. അതേസമയം, മന്ത്രാലയം അനുമതി നല്കിയ പള്ളികളില് മാത്രമേ അംഗശുദ്ധിക്കുള്ള സൗകര്യം അനുവദിച്ചുള്ളൂ. എങ്കിലും ഒന്നര വര്ഷത്തെ ശീലമെന്നപോലെ അംഗശുദ്ധി വരുത്തിയും മുസല്ലുമായി തന്നെയാണ് എല്ലാവരും പള്ളികളിലെത്തിയത്.